**Keretszerződés munkaerő szolgáltatásra**

amely egyrészről a **………………………...** (székhely: ……………….., adószám: ………………., cégjegyzék száma:……………….; képviseli: ……………….) mint Megrendelő (továbbiakban: **Megrendelő**)

másrészről a **……………………..** (székhely: ………………., Adószám: ………………., cégjegyzék száma: ………………, bankszámla száma:……………., képviseli: ……………….,) mint Szolgáltató (továbbiakban: **Szolgáltató**, Megrendelő és Szolgáltató együttesen: **Szerződő Felek**) között jön létre az alulírott helyen és napon, az alábbi feltételekkel.

1. **SZERZŐDÉS TÁRGYA**
2. Megrendelő alapítója/tulajdonosa, a Magyar Művészeti Akadémia Titkársága, mint Ajánlatkérő a Kbt. 113. § szerinti közbeszerzési eljárás keretében felhívást (továbbiakban: Felhívás) tett közzé „**Vállalkozási keretszerződés diákmunka közvetítésére a Pesti Vigadó, és a Műcsarnok részére**” tárgyában azzal, hogy az Ajánlatkérő helyett és nevében a Megrendelő jogosult és köteles szerződést kötni a nyertes Ajánlattevővel. Ajánlatkérő a Szolgáltató ajánlatát minősítette az összességében legelőnyösebb ajánlatnak. Mindezekre figyelemmel a Szolgáltató vállalja, hogy a Felhívásban meghatározott számú, vele az Mt. XVII. Fejezetének hatálya alá tartozó személyes közreműködő munkavállaló (a továbbiakban: munkavállaló) munkavégzését biztosítja ellenérték fejében Megrendelő részére, a jelen szerződésben foglaltak szerint.
3. Vállalkozó által teljesített szolgáltatás alapszolgáltatásból és - az alapszolgáltatást meghaladó munkaerőigény esetén - a Megrendelő által esetenként megrendelt munkaerő biztosításából áll. **Alapszolgáltatásként** Vállalkozó a munkavégzés helyén (I/6. pont), az intézménynek a közönségforgalom számára nyitva tartása idején, a jelen szerződéshez 1. számú mellékletként csatolt feladatleírásban (a továbbiakban: Feladatleírás) foglalt munkakörök betöltését, a rögzített létszámmal biztosítja, amelytől létszámtól a szezonális igényeknek megfelelően szükség szerinti eltérés lehetséges.
4. Az **alapszolgáltatást meghaladó**, vagy az intézmény nyitvatartási idején túli munkaigénye esetén Megrendelő a 2. számú mellékletet képező „Eseti megrendelő”-ben felsorolt feladatok, munkafolyamatok ellátása céljából az adott feladathoz szükséges képességekkel, végzettséggel, és szakértelemmel rendelkező munkavállalót ellenérték fejében igényelhet Szolgáltatótól.
5. Megrendelő többlet munkaerő igényét köteles Szolgáltató részére minimum 5 naptári nappal a foglalkoztatás igényelt kezdetét megelőzően megrendelni. Az eseti megrendelőt telefaxon, vagy szkennelve, elektronikus úton kell a Vállalkozó részére megküldeni a VI/2. pontban megjelölt e-mail címre, vagy fax számra. A Megrendelő megőrzi az eseti megrendelő két eredeti példányát; a Vállalkozó részére az eredeti példányt csak annak kifejezett kérésére küldi meg. A faxon, illetve elektronikus úton megküldött eseti megrendelőnek az eredeti példánnyal való tartalmi egyezőségéért Megrendelő felel.
6. Megrendelő többlet munkaerőigényére vonatkozó lemondást legkésőbb 2 munkanappal a foglalkoztatás igényelt kezdetét megelőzően köteles írásban jelezni Szolgáltató felé.
7. Munkavégzés helye: Megrendelő székhelye (…………………………………………..), ingatlanon belül a Megrendelő által meghatározott munkavégzési hely.
8. **A SZERZŐDÉS HATÁLYA, A TELJESÍTÉS VÉGHATÁRIDEJE**

Szerződő felek jelen szerződést határozott időtartamra, a szerződéskötéstől számított 24 hónapra, vagy a jelen szerződés V. fejezetében foglalt keretösszeg kimerüléséig tartó határozott időre kötik.

1. **SZERZŐDŐ FELEK JOGAI ÉS KÖTELEZETTSÉGEI**
2. Szolgáltató kijelenti, hogy a jelen szerződésben vállalt szolgáltatás végzéséhez szükséges engedélyekkel, illetőleg az illetékes állami foglalkoztatási szerv általi nyilvántartásba vétellel rendelkezik.
3. Szolgáltató szavatolja, hogy a Megrendelő részére biztosított munkavállalók, az adott feladat ellátásához előírt okiratokkal és alkalmassági feltételekkel rendelkeznek a jelen szerződés teljes időtartama alatt. SzolgáltatóMegrendelő kérésére ezen dokumentumokat köteles 2 munkanapon belül rendelkezésre bocsátani.
4. Szolgáltató kötelezettséget vállal arra, hogy az igényelt munkavállalókat munkára képes állapotban biztosítja Megrendelő részére.
5. Szolgáltató tudomásul veszi, hogy a munkavégzés idején a Megrendelő által biztosított eszközök kivételével a Munkavállalók részéről a mobiltelefon és egyéb kommunikációs vagy hordozható számítástechnikai eszköz használata tilos, a tilalom megszegése esetén Megrendelő jogosult a szerződés VII/1 pontjában foglalt következmény gyakorlására.
6. Azigényelt munkaköri alkalmassági feltételeknek való megfelelést Megrendelőelőzetesen ellenőrzi. Amennyiben Megrendelőa jelen szerződésben rögzített feltételek mellettúgy dönt, hogy az adott munkavállaló munkavégzését visszautasítja, helyette Szolgáltató köteles másik munkaerőt biztosítani.
7. Szolgáltató köteles egy fő koordinátort kijelölni, akinek kötelessége a munkavállalók irányítási, koordinációs feladatainak ellátása, illetőleg a munkaidő nyilvántartások, beosztások elkészítése.
8. A munkavállaló munkavégzésének időtartama alatt a munkavállaló felett a megállapított munkabér (munkabérjellegű juttatások) kifizetése, a munkabért terhelő valamennyi járulék levonása és az azokra vonatkozó befizetési kötelezettség, a munkaviszonyhoz kapcsolódó valamennyi bevallási és adatszolgáltatási kötelezettségteljesítése Szolgáltató feladatkörébe tartozik. A munkaviszony megszűnése illetve megszüntetése tekintetében a munkáltatói jogokat Szolgáltató gyakorolja azzal, hogy Szolgáltató a jelen szerződés hatálya alá tartozó munkavégzés ideje alatt a munkavállalók tekintetében utasítási jogot biztosít a Megrendelő kijelölt képviselője számára. A Szolgáltató részéről a munkáltatói jogkört gyakorló személy: ……………………...
9. A Szolgáltató a Megrendelő kérése esetén köteles legkésőbb a munkavállaló munkába állásáig az adózás rendjéről szóló törvény szerint a munkáltató és a kifizető által foglalkoztatott személy adataira vonatkozó, a biztosítási jogviszony kezdetéről szóló, állami adóhatósághoz teljesített bejelentése másolatát átadni. Szolgáltató köteles ezzel egy időben Megrendelőt tájékoztatni a feladatellátó munkavállaló szakképzettségéről és szakmai tapasztalatairól is.
10. Jelen szerződés aláírásával Szolgáltató kijelenti, hogy szükség szerint eleget tesz az Mt. 218. § (3) bekezdésében foglalt tájékoztatási kötelezettségének.
11. Szolgáltató nyilatkozik, hogy rendelkezik legalább 15 millió Ft/kár és legalább 40 millió Ft/év mértékű, a jelen szerződés hatálya alatt érvényes szakmai felelősségbiztosítással, amely fedezetet nyújt a munkát vállalók által okozott károkra. A kötvény másolatát a Szerződő felek jelen szerződéshez 3. számú mellékletként csatolják.
12. Az igényelt munkavégzés körében Megrendelő határozza meg, hogy milyen munkákat, milyen feltételeknek megfelelő munkaerővel (egyedi kompetenciák), milyen időtartamban, milyen munkabeosztással, milyen munkafeltételekkel, mely teljesítési helyen kíván igénybe venni azzal, hogy a munkavállalók szervezése és koordinációja a Szolgáltató feladata.
13. A Megrendelő köteles a munkák elvégzését érintő, működési körében érvényben lévő szabályzatokról, szabályokról, stb. a Szolgáltatót tájékoztatni. A Szolgáltató tájékoztatásának kell tekinteni a Megrendelő honlapján, hirdetőtábláján történő elhelyezést, vagy egyéb jól látható helyen való kifüggesztést is, azzal, hogy Megrendelő köteles a szabályzatok elérhetőségéről Szolgáltatót tájékoztatni.
14. Megrendelő köteles a biztonságos munkavégzés feltételeit biztosítani. Megrendelő vállalja, hogy a Szolgáltató által részére biztosított munkavállalók részére rendelkezésre bocsátott gépek, berendezések az érvényes szabványoknak, műszaki és munkavédelmi előírásoknak megfelelnek.
15. Megrendelő a munkavállalók részére kötelező formaruha viselését írhatja elő, ez esetben a formaruha biztosítása a Megrendelő kötelessége.
16. A Megrendelő köteles a munkavállalókat a feladatellátáshoz szükséges összes információval ellátni, a munkavégzés szabályait és a munkafeladatokat velük ismertetni, őket utasításokkal ellátni, munkavégzésüket és az utasítások végrehajtását ellenőrizni. A feladatellátáshoz szükséges információnyújtás körében a Megrendelő hely- és intézménytörténeti képzést tarthat a munkavállalók részére, amely képzésen a munkavállalónak kötelező részt vennie.
17. A munkavállalók esetleges üzeni baleseteit a Megrendelő köteles haladéktalanul jelenteni a Szolgáltatónak. Az esetleges üzemi balesetet Megrendelő vizsgálja ki, arról baleseti jegyzőkönyvet vesz fel, a baleset mindkét fél külön-külön nyilvántartásba veszi, de az üzeni baleset megtörténtét a Szolgáltató köteles jelenteni az illetékes szervek felé.
18. Megrendelő köteles együttműködni a Szolgáltató kapcsolattartásra kijelölt képviselőjével, így különösen lehetővé kell tennie számára a munkavégzés helyére történő belépést, és a munkavállalót érintő ügyekben a kért tájékoztatást meg kell adnia.
19. **Kártérítési és felelősségi szabályok**
20. A munkavállaló károkozás esetén a Megrendelő a munkavállalóval szemben kártérítési igényét a jelen szerződésben foglalt eltérésekkel az Mt. rendelkezései szerint érvényesítheti.
21. A munkavállalónak a munkavégzéssel során okozott kárért a Megrendelő és a Szolgáltató egyetemlegesen felel azzal, hogy Szolgáltató és Megrendelő a kárt egymás viszonylatában vétkességük arányában, ha az nem állapítható meg, úgy közrehatásuk arányban, amennyiben közrehatásuk arányában sem állapítható meg, úgy fele-fele arányban viselik.
22. A Felek megállapodnak arról, hogy amennyiben a Szolgáltató munkavállalója harmadik személynek kárt okoz, és helye van a Szolgáltatóval szemben kártérítési igényérvényesítésnek, úgy a Megrendelő köteles a Szolgáltató rendelkezésére bocsátani az összes, az igényérvényesítőtől származó információt, dokumentumot, saját adatait, dokumentumait, nyilvántartásait. Ha harmadik személy érvényesít kárt, térítési igényt a Megrendelővel szemben, melyért felmerül a Szolgáltatóval szembeni kárigény lehetősége, abban az esetben a Megrendelő köteles haladéktalanul bevonni a Szolgáltatót a kártérítési eljárásba, és vállalja, hogy lehetővé teszi a Szolgáltató aktív részvételét a kártérítési eljárásban. Az aktív részvétel lehetőségének biztosítása magában foglalja azt is, hogy a Szolgáltató kifogásokkal éljen, közvetlenül a kártérítési igényt érvényesítővel szemben nyilatkozatot tegyen, további adatot, dokumentációt kérjen, indítványt tegyen, és az eljárásba bevonja saját felelősségbiztosítóját.
23. Megrendelő kijelenti, hogy a jelen pontban szabályozott kártérítési igényét írásban, a tudomásra jutásától számított 15 munkanapon belül jelzi Szolgáltatónak. Megrendelő köteles a kár észlelésekor jegyzőkönyvet felvenni, melyet a munkavállalóval vagy ennek hiányában 2 tanúval igazolni, és Szolgáltató részére átadni. Ennek elmulasztásából eredő károkat Szolgáltató nem köteles megtéríteni.
24. **SZOLGÁLTATÁSI DÍJ**
	* + 1. Megrendelő az alábbiakban meghatározott díjat köteles Szolgáltató részére kifizetni a jelen pont szerinti keretösszeg terhére:

Alapszolgáltatás (I/2. pont) ellátásáért munkavállalónként nettó ……. Ft/ óra;

Eseti megrendelések (I/3. pont) alapján igényelt munkaerő biztosításáért munkavállalónként nettó ……. Ft/ óra.

A jelen szerződés teljesítésére rendelkezésre álló keretösszeg mindösszesen nettó:64.000.000,- Ft + Áfa.

* + - 1. A szolgáltatási díj magában foglalja a Szolgáltatónak a jelen szerződésben vállalt kötelezettségei teljesítésével és a feladatok ellátásával kapcsolatban felmerült valamennyi díját, költségét és kiadását, ideértve az eseti megrendelőkkel igényelt munkavégzés során a túlórák és a hétvégi munkavégzések pótlékát. Szerződő felek rögzítik, hogy az eseti megrendelővel igényelt munkavégzés díja ez utóbbi rendelkezésre tekintettel került az alapszolgáltatástól eltérő díjazással megállapításra. Szolgáltató kijelenti, hogy a jelen szerződésből eredően semmiféle további térítési igényt Megrendelővel szemben nem támaszt.
			2. Vállalkozó minden év március 31. napjáig a tárgyévet megelőző évi, KSH által közzétett inflációs ráta mértékének megfelelően jogosult a vállalkozási díj összegének megemelésére. Jogosult továbbá a jogszabályváltozás okán kötelezően előírt minimálbér, illetőleg garantált bérminimum növekedését, az azt kötelezővé tevő jogszabály hatályba lépésétől a vállalkozási díjban a növekedés mértékével azonos arányban érvényesíteni.
			3. Szerződő felek rögzítik, hogy a kifizetés banki átutalással történik Szolgáltató jelen szerződésben feltüntetett bankszámlájára.
			4. Megrendelő kötelezettséget vállal arra, hogy a tárgyhavi teljesítések óradíját Szolgáltató által benyújtott számla alapján a következőkben rögzítettek szerint megfizeti: Megrendelő a tárgyhót követő hó 5. napjáig a jelenléti íveket Szolgáltató rendelkezésére bocsátja, aki ez alapján összesített elszámolást készít (a teljesítési igazolás kiállításához szükséges adattartalommal), melyet a tárgyhót követő hó 8. napjáig eljuttat Megrendelő részére e-mailben. A teljesítési igazolásokat aláírtan (két példányban) eredetiben kell a Szolgáltató részére eljuttatni, mely aláírt eredeti teljesítés igazolás alapján havonta állítja ki Szolgáltató számláit, mely számlák mellé csatolja az egyik eredeti teljesítés igazolást. Amennyiben a számlák teljesítés igazolás nélkül vagy nem eredeti teljesítés igazolás kíséretében érkeznek és / vagy nem eredeti példányban, úgy ezen számlák visszaküldésre kerülnek a Szolgáltató részére.
			5. Az ellenszolgáltatás teljesítése a Ptk. 6:130 § (1) bekezdése szerint történik. Ajánlatkérő az ellenszolgáltatás összegét havonta, az ajánlattevő által kiállított számla ellenében banki átutalással egyenlíti ki a számla kézhezvételétől számított 30 napon belül. Előleg nem fizethető. Az ellenszolgáltatás kifizetésének pénzneme: magyar forint (HUF). Az adózás rendjéről szóló 2003. évi XCII tv. 36/A §. alapján kifizetés csak akkor történhet, ha a számlázó fél a tényleges kifizetés időpontjától számított 30 napnál nem régebbi nemleges együttes adóigazolást ad, vagy a kifizetés időpontjában a NAV köztartozásmentes adózói adatbázisában szerepel.
			6. A Szolgáltató a szolgáltatási díjra vonatkozóan a számlát az alábbiak szerint meghatározott Megrendelő nevére köteles kiállítani: …………………………………………………………….
			7. Amennyiben Megrendelő a szolgáltatási díjat az V/5. pontban foglalt határidőben nem fizeti meg, úgy Szolgáltató jogosult a Ptk. szerinti késedelmi kamatot érvényesíteni. Ezzel összefüggésben Felek kijelentik, hogy nem minősül Megrendelő késedelmének, amennyiben a szolgáltatási díj a nem megfelelő kiállított számla vagy a teljesítés igazolás hiánya miatt nem kerül határidőben megfizetésre.
1. **KAPCSOLATTARTÁS**

Kapcsolattartók és elérhetőségeik a Megrendelő részéről:

Szakmai kapcsolattartó neve:

Telefon:

E-mail:

Fax:

Utasítási joggal rendelkező kapcsolattartó neve:

Telefon:

E-mail:

Fax:

A teljesítés igazolására jogosult neve:

Telefon:

E-mail:

Fax:

Kapcsolattartók és elérhetőségeik a Szolgáltató részéről:

Koordinátor neve:

Telefon:

E-mail:

Fax:

Munkáltatói jogokat gyakorló személy neve:

Telefon:

E-mail:

Fax:

1. **MUNKAVÁLLALÓK PÓTLÁSA, SZERZŐDÉST BIZTOSÍTÓ MELLÉK-KÖTELEZETTSÉGEK**
	* + 1. Megrendelő jogosult a munkavállaló cseréjét kérni, amennyiben valamely munkavállaló a jelen szerződés szerinti feldolgozási tevékenységének kifejtése során:
* amennyiben nem jelenik meg időben a munkavégzés helyén,
* amennyiben ittas állapotban végez munkát,
* lényeges kötelezettségét szándékosan vagy súlyos gondatlansággal jelentős mértékben megszegi,
* amennyiben nem az előírásoknak és utasításoknak megfelelő munkát végez,
* amennyiben a formaruha viselését megtagadja, vagy egyébként a munkavégzés helyéhez nem illő viseletben végzi munkáját,
* szándékosan kárt okoz,
* bűncselekményt követ el,
* titoktartási kötelezettségét megszegi
* a III/4. pontban foglalt esetben.
	+ - 1. Szolgáltató köteles az 1) pontban foglaltakkal érintett munkavállaló pótlásáról a Megrendelővel egyeztetettidőtartamon belül gondoskodni.
			2. Amennyiben Szolgáltató a Megrendelő részére írásban a jelen szerződésben foglaltak szerint bejelentett munkaerő igényét neki felróhatóan késedelmesen teljesíti, úgy kötbért köteles fizetni Megrendelő részére. A késedelmi kötbér alapja és mértéke a késedelemmel érintett és meg nem jelent munkavállalói létszámra eső időarányos díj 10%-a azzal, hogy jelen pont szerinti késedelem szempontjából minden megkezdett óra egész órának számít.
			3. Amennyiben jelen szerződés a Szolgáltatónak felróható okból meghiúsul, úgy Szolgáltató meghiúsulási kötbért köteles Megrendelő részére fizetni. A meghiúsulási kötbér alapja és mértéke a meghiúsulással érintett teljesítési időszakra eső nettó szolgáltatási díj 25%-ának megfelelő összeg, amely összeg a meghiúsult teljesítési időszakra eső létszámok és óraszámok alapulvételével, arányosan kerül kiszámításra, amely időszakba a létszámra vonatkozó mennyiségi eltérés nem számít bele. A meghiúsulási kötbér számításakor a meghiúsult időszakra vonatkozóan Felek 6 fős műszakvezetői létszám alapulvételével határozzák meg a kötbér alapját.
1. **SZERZŐDÉS MEGSZŰNÉSE**

Jelen szerződés megszűnik:

* bármely szerződőd fél jogutód nélkül megszűnik,
* bármelyik fél jelen szerződést a másik fél súlyos szerződésszegése miatt azonnali hatállyal felmondja,
* a jelen szerződés szerinti keretösszeg kimerül.

Felek megállapodnak, hogy Szolgáltató rendes felmondási jogát kizárják.

Szerződő felek súlyos szerződésszegésnek tekintik:

Megrendelő részéről amennyiben

* Megrendelő elismert és lejárt fizetési kötelezettségét a fizetési határidő lejártától számított 60 napon belül sem teljesíti;
* amennyiben 60 napon belül két egymást követő alkalommal igazoltan megsérti a munkaerő kölcsönzésről szóló illetve a kapcsolódó jogszabályokat, s ezen kifogásolt tevékenységgel írásban közölt felszólítás ellenére sem hagy fel.

Szolgáltató részéről súlyos szerződésszegésnek tekintik:

* amennyiben 60 napon belül két egymást követő alkalommal igazoltan megsérti a munkaerő kölcsönzésről szóló illetve a kapcsolódó jogszabályokat, s ezen kifogásolt tevékenységgel írásban közölt felszólítás ellenére sem hagy fel;
* amennyiben a Szolgáltató a Megrendelőnél foglalkoztatott munkavállalók számára a tárgyhót követő tizedikéig nem fizeti ki a munkabéreket;
* amennyiben 3 alkalommal (napon) nem képes a jelen Szerződésben (Eseti megrendelőben) rögzített létszámú munkaerőt biztosítani;
* amennyiben 3 alkalommal nem képes a jelen Szerződésben rögzített határidőig biztosítani a Megrendelő által rendelt többlet munkaerőt;
* Szolgáltató illetékes állami foglalkoztatási szerv nyilvántartásából való törlése.

Szerződő felek kötelezik magukat, hogy a szerződés bármely okból történő megszűnése esetén üzleti kapcsolatuk minden viszonylatára kiterjedően elszámolnak egymás felé.

5. Megrendelő a Kbt. 136. § (1) bekezdése szerint szerződéses feltételként előírja, hogy a Vállalkozó

1. nem fizethet, illetve számolhat el a szerződés teljesítésével összefüggésben olyan költségeket, amelyek a 62. § (1) bekezdés k) pont ka)-kb) alpontja szerinti feltételeknek nem megfelelő társaság tekintetében merülnek fel, és amelyek a Vállalkozó adóköteles jövedelmének csökkentésére alkalmasak;
2. a szerződés teljesítésének teljes időtartama alatt tulajdonosi szerkezetét a Megrendelő számára megismerhetővé teszi és a 143. § (3) bekezdése szerinti ügyletekről az ajánlatkérőt haladéktalanul értesíti.
3. **TITOKTARTÁSI KÖTELEZETTSÉG**
4. A Felek megállapodnak abban, hogy jelen szerződés tartalmát, továbbá az együttműködésük keretei között folytatandó tevékenységüket teljes körűen, továbbá a jelen szerződés keretei között, valamint azt megelőzően – akár szóban, akár írásban, vagy bármely egyéb módon – átadott, illetve bármilyen módon tudomásukra jutott műszaki, jogi, üzleti, avagy gazdasági információt, tényt, adatot, dokumentumot – ideértve, de nem csak erre korlátozva a know-howt, eljárásokat, adatrendszerekre vonatkozó információkat, számítógépes programokat – bizalmasan kezelik, azt harmadik személlyel nem közlik (ide nem értve a szerződés teljesítésében közreműködő Alvállalkozó(ka)t), nyilvánosságra nem hozzák, nem másolják, nem reprodukálják, kivéve, ha ahhoz az átadó Fél előzetesen írásban hozzájárult.
5. A Felek a velük munkaviszonyban, tagsági viszonyban, vagy munkavégzésre irányuló egyéb jogviszonyban állók, megbízottak, vagy bármely egyéb jogcímen nevükben eljárók magatartásáért – ideértve a jelen pont szerinti titoktartási kötelezettséget is – úgy felelnek, mintha maguk jártak volna el. A titoktartási kötelezettség időbeli korlátozás nélkül terheli a Feleket. Szolgáltató biztosítja, hogy Megrendelőnél foglalkoztatott munkavállalók titoktartási és adatvédelmi nyilatkozatot tesznek. Szolgáltató biztosítja, hogy sem a kapcsolattartásra megjelölt munkavállalói, sem a Szolgáltató által Megrendelő részére biztosított munkavállalói a munkakör ellátása során tudomásukra jutott személyes adatokat nem használják fel jogosulatlan célra. Amennyiben jelen pont szerinti kötelezettségét Szolgáltató megszegi, és ezen oknál fogva Megrendelőnek kára keletkezik, úgy Szolgáltató köteles a teljes körű kár megtérítésére.

**X. A SZERZŐDÉS MEGSZÜNTETÉSÉRE VONATKOZÓ Kbt.-ből FAKADÓ SAJÁTOS RENDELKEZÉSEK:**

1. Megrendelő szerződést felmondhatja, vagy - a Ptk.-ban foglaltak szerint - a szerződéstől elállhat, ha:

a) feltétlenül szükséges a szerződés olyan lényeges módosítása, amely esetében a Kbt. 141. § alapján új közbeszerzési eljárást kell lefolytatni;

b) az Vállalkozó nem biztosítja a 138. §-ban foglaltak betartását, vagy Vállalkozóként szerződő fél személyében érvényesen olyan jogutódlás következett be, amely nem felel meg a 139. §-ban foglaltaknak; vagy

c) az EUMSZ 258. cikke alapján a közbeszerzés szabályainak megszegése miatt kötelezettségszegési eljárás indult vagy az Európai Unió Bírósága az EUMSZ 258. cikke alapján indított eljárásban kimondta, hogy az Európai Unió jogából eredő valamely kötelezettség tekintetében kötelezettségszegés történt, és a bíróság által megállapított jogsértés miatt a szerződés nem semmis.

2. Megrendelő köteles a szerződést felmondani, vagy - a Ptk.-ban foglaltak szerint - attól elállni, ha a szerződés megkötését követően jut tudomására, hogy a szerződő fél tekintetében a közbeszerzési eljárás során kizáró ok állt fenn, és ezért ki kellett volna zárni a közbeszerzési eljárásból.

3. Megrendelő jogosult és egyben köteles a szerződést felmondani - ha szükséges olyan határidővel, amely lehetővé teszi, hogy a szerződéssel érintett feladata ellátásáról gondoskodni tudjon -, ha

a) Vállalkozóban közvetetten vagy közvetlenül 25%-ot meghaladó tulajdoni részesedést szerez valamely olyan jogi személy vagy személyes joga szerint jogképes szervezet, amely tekintetében fennáll a 62. § (1) bekezdés k) pont kb) alpontjában meghatározott feltétel;

b) Vállalkozó közvetetten vagy közvetlenül 25%-ot meghaladó tulajdoni részesedést szerez valamely olyan jogi személyben vagy személyes joga szerint jogképes szervezetben, amely tekintetében fennáll a 62. § (1) bekezdés k) pont kb) alpontjában meghatározott feltétel.

1. **VEGYES ÉS ZÁRÓ RENDELKEZÉSEK**
2. Szerződő felek kijelentik, hogy jelen szerződés teljesítése során teljes körűen együttműködnek egymással és egymást haladéktalanul tájékoztatják minden olyan körülményről, amely kedvezőtlenül hat vagy hathat jelen szerződés teljesítésére. Szerződő felek rögzítik, hogy a tájékoztatás körében szükséges számlát, jognyilatkozatot, vagy egyéb kérést egymás felé írásban kell megküldeni.
3. Felek előző pont szerint együttműködési és tájékoztatási kötelezettség megszegésével a másik félnek okozott kárért korlátlan és teljes körű felelősséget vállalnak egymás irányába.
4. Felek jelen szerződést kizárólag írásban a szerződés megkötésére előírt alaki és tartalmi feltételek betartásával módosíthatják a Kbt. 141. §-ában foglaltak szerint.
5. Szerződő felek kijelentik, hogy jelen szerződés egyes rendelkezéseinek esetleges érvénytelensége a szerződés egyéb részének érvényességét nem befolyásolja, azt érvényesnek tekintik, kivéve, ha az érvénytelen rész nélkül a szerződés nem kötötték volna meg a felek.
6. Szolgáltató tudomásul veszi, hogy alvállalkozót kizárólag a Kbt. 138. § (1) – (5) bekezdésekben foglaltak figyelembevételével jogosult és köteles igénybe venni.
7. A szerződésben nem szabályozott kérdésekben a Kbt., a Ptk., az Mt. valamint a munkaerő kölcsönzésre vonatkozó egyéb jogszabályok rendelkezéseit tekintik irányadónak a szerződő felek.
8. Szerződő felek megállapodnak abban, hogy ajánlott levélként valamint faxon elküldött levél mellett tudomásul vett nyilatkozatnak tekintik az e-mailben elküldött nyilatkozatot is, feltéve, hogy a címzett a levél kézhezvételének tényét és tartalmát (mellékletének) megismerését szintén e-mailben a küldő félnek visszaigazolta.
9. A külföldi adóilletőségű Szolgáltató köteles a jelen szerződéshez arra vonatkozó meghatalmazást csatolni, hogy az illetősége szerinti adóhatóságtól a magyar adóhatóság közvetlenül beszerezhet Szolgáltatóra vonatkozó adatokat az országok közötti jogsegély igénybevétele nélkül.

Szerződő felek kijelentik, hogy a jelen szerződést annak elolvasását és értelmezését követően, mint akaratukkal mindenben megegyezőt, jóváhagyólag írják alá.

Budapest, 2017. ………………………….

|  |  |
| --- | --- |
| .....................................................Megrendelő  | .......................................................Vállalkozó  |

|  |  |
| --- | --- |
| Pénzügyi ellenjegyzés a Megrendelő részéről:Dátum: …………………….............Aláírás: ……………………............. | Alapítói ellenjegyzés a Megrendelő részéről:Dátum: …………………….............Aláírás: ……………………............. |

* + - 1. számú melléklet

**Feladatleírás**

* + - 1. számú melléklet

**Eseti megrendelő (minta)**

* + - 1. számú melléklet

**Vállalkozó felelősség biztosításáról szóló kötvénymásolat**